ለመቐለ-ሀራ ገበያ -ወልዲያ የባቡሩር መስመር ግንባታ የመሰረት ድንጋይ ተቀመጠ
 የአገሪቱን ሰሜንና ሰሜን ምስራቅ ከፍል ከጁቡቱ ታጁራ ወደብ ለሚያገናኘው ለመቐለ-ሃራ-ወልዲያ የ220 ኪሎ ሜትር የባቡር መስመር ግንባታ የመሰረተ ድንጋይ ትናንት ተቀመጠ።የህወሓት 40ኛ ዓመት የምስረታ በዓል ምክንያት በማድረግ በመቐለ ኪሓ በተባለ ስፍራ የመሰረተ ድንጋዩን ያስቀመጡት ጠቅላይ ሚኒስትር ኃይለማሪያም እንዳሉት ሰማዕታት ታጋዮች የኢትዮጵያን ህዳሴ እንድናረጋግጥ ለከፈሉት መሰዋዕትነት ከሚካሄዱት የልማት ፕሮጄክቶች ውስጥ የባቡር መንገዱ አንዱ ማሳያ ነው።የባቡር መስመሩ ግንባታ በሚካሄድበት ወቅት ለሚያጋጥሙ ችግሮች የትግራይ ፣የዓፋርና የአማራ ክልል ህዝብና መንግስታት በተለይም በወሰን ማስከበር ላይ አስፈላጊውን ትብብር እንዲያደርጉ አሳሰበዋል።የትራንስፖርት ሚኒስትሩ አቶ ወርቅነህ ገበየሁ በበኩላቸው የባቡር መሰመሩ በአገራችን ለመገንባት በዕቅድ ከተያዘው የ2ሺ300 ኪሎ ሜትር መሰመር ግንባታ አካል እንዱ ሲሆን፤መስመሩ በሚያልፍባቸው አከባቢዎች ለህዝብ የሚሰጠው የትራንስፖርትና ዕቃን በፍጥነት የማጓጓዝ አገልግሎት ከፍተኛ ነው ብለዋል።የባቡሩ ፕሮጀክቱ ፕሮጀክቱ በ42 ወራት ውስጥ ሲጠናቀቅ የሰው ትራንስፖርት ባቡሩ በሰዓት 120 ኪሎሜተር የዕቃው ደግሞ 80 ኪሎ ሜትር በመፍጠን በአንድ ጊዜ 3ሺ ተሳፋሪዎችንና በዓመት 10 ሚሊየን ቶን ዕቃ መጓጓዝ እንደሚችል ገልጸዋል ።የትግራይ ክልል ርዕሰ መስተዳድር አቶ አባይ ወልዱ በበኩላቸው የባቡሩ ግንባታ የሰማዕታት ፍሬ መሆኑን ጠቅሰው ግንባታው የትግራይን ክልል ከጁቡቱ ወደብ በቀጥታ የሚያገናኝ በመሆኑ ለልማቱ መፋጠን ከፍተኛ ፋይዳ ይኖረዋል ብለዋል።ለፕሮጄክቱ መሳካትም ክልሉ አስፈላጊውን ድጋፍ ሁሉ እንደሚያደርግም አረጋግጠዋል።የመቐለ -ሃራ-ወልዲያ የባቡር መስመር ግንባታን የአዲስ አበባ አዳማ የፍጥነት መንገድን  ያከናውነው ሲሲሲሲ የተባለው የቻይና ተቋራጭ የሚገነባው ሲሆን ፕሮጀክቱ የሁለቱ አገራት ግንኙነት ይበልጥ እየተጠናከረ መምጣቱን ማሳያ መሆኑን በስነ-ስርዓቱ ላይ መጠቀሱን ዋልታ ኢንፎርሜሽን ማዕከል ዘግቧል።